wickkiey/tamil-wikipedia-chunked huggingface dataset:
# தேவசகாயம் பிள்ளை

## எதிரிகளின் சூழ்ச்சி

"தேவசகாயம்" என்ற பெயருடன் கிறித்தவரான நீலகண்டன், கடவுள் முன்னிலையில் மனிதர்கள் அனைவரும் சமம் என்ற உண்மையை நிலைநாட்ட பெரிதும் விரும்பினார். நாயர் குலத்தைச் சேர்ந்த இவர், ஏற்கனவே கிறித்தவ சமயத்தைப் பின்பற்றி வந்த தாழ்ந்த வகுப்பைச் சேர்ந்த மக்களுடன் உறவாடி வந்தார். இதன் காரணமாக, உயர் வகுப்பைச் சேர்ந்த மற்ற அரச அதிகாரிகள் தேவசகாயத்தை வெறுப்புடன் நோக்கினர். அப்பொழுது, மறைசாட்சி கட்டுண்டிருந்த சங்கிலியும் ரோமுக்கு கொண்டு செல்லப்பட்டதாக தெரிகிறது. இதுவே, அவரை புனிதராக உயர்த்துவதற்கான முதல் முயற்சியாக கருதப்படுகிறது. எனவே கிறுத்துவராக மாறியதால்தான் இவர் கொல்லப்பட்டார் என்பது கட்டுக்கதை என வரலாற்று ஆய்வாளர்கள் ஏ. ஸ்ரீதர மேனன் மற்றும் நாகம் ஐயா ஆகியோர் கூறுகின்றனர். மேலும் மார்த்தாண்ட வர்மா இராஜா *வரப்புழா* தேவாயத்திற்கு வரியின்றி நிலம் கொடுத்திருப்பதால் நீலகண்டன் பிள்ளையை கிறுத்துவராக மாறியதால் இராஜா கொன்றிருக்க வாய்ப்பில்லை. திருவிதாங்கூர் சமஸ்தானத்தில் மரண தண்டனையானது ராஜதுரோகக் குற்றம், கொலை மற்றும் வழிப்பறி போன்ற குற்றங்களுக்கு மட்டுமே வழங்கப்பட்டு வந்தது. நீலகண்டப் பிள்ளை அரசு ஆவணங்களை திருடிய குற்றச்சாட்டின் அடிப்படையில், தண்டனை வழங்கப்பட்டிருக்கலாம். இது, அவர் மதம் மாறிய சில ஆண்டுகளுக்குப் பின்னர்தான் நடந்திருக்க வேண்டும். இந்த தண்டனைக்கும் மதம் மாற்றத்துக்கும் எந்தத் தொடர்பும் இல்லை என வரலாற்று ஆய்வாளர் நாகம் ஐயா குறிப்பிடுகிறார்.
# தேவசகாயம் பிள்ளை

## அருளாளர்

இருநூற்று நாற்பது ஆண்டுகள் இடைவெளிக்கு பிறகு, 1993ஆம் ஆண்டில் தேவசகாயம் பிள்ளைக்குப் புனிதர் பட்டம் அளிக்க முயற்சி மேற்கொள்வது பொருத்தம் என்று கருதி அதற்கான நடவடிக்கைகளைக் கோட்டாறு மறைமாவட்ட ஆயர் லியோன் தர்மராஜ் மீண்டும் தொடங்கினார். அவரின் வேண்டுகோள்படி, 2004ஆம் ஆண்டு தமிழ்நாடு கத்தோலிக்க ஆயர் பேரவை, அகில இந்திய கத்தோலிக்க ஆயர் பேரவையுடன் இணைந்து, தேவசகாயம் பிள்ளைக்குப் புனிதர் பட்டம் அளிப்பதற்கான நடவடிக்கைகளை மேற்கொண்டு, கத்தோலிக்க தலைமைப் பீடத்துக்கு வேண்டுகோள் விடுத்தது. இதனையடுத்து அவர் இறை ஊழியர் என அறிவிக்கப்பட்டார்.  
2012 ஜூன் மாதத்தில் திருத்தந்தை பதினாறாம் பெனடிக்ட், தேவசகாயம் பிள்ளை உறுதியான விசுவாச வாழ்வு (heroic virtues) வாழ்ந்தார் என அறிக்கையிடும் புனிதர் பட்ட நடவடிக்கைகளைக் கண்காணிக்கும் பேராயத்தின் (Congregation for the Causes of Saints) ஆவணத்தில் கையொப்பம் இட்டு இவரை வணக்கத்திற்குரியவர் நிலைக்கு உயர்த்தினார். தேவசகாயம் பிள்ளையின் மறைசாட்சிய (martyr) வாழ்வின் அடிப்படையில், அவருக்கு அருளாளர் பட்டம் வழங்கவும் ஒப்புதல் வழங்கினார். இதையடுத்து நாகர்கோவில் கார்மேல் மேனிலைப் பள்ளி வளாகத்தில் 2012 திசம்பர் 2ந்தேதி நடைபெற்ற விழாவில், தேவசகாயம் பிள்ளையை அருளாளராக உயர்த்தும் அறிவிப்பை திருத்தந்தையின் பிரதிநிதியான கர்தினால் ஆஞ்செலோ அமாத்தோ வெளியிட்டார்.
# தேவசகாயம் பிள்ளை

## மறைசாட்சி பட்டம் அளிக்கும் விழா

2012ஆம் ஆண்டு, திசம்பர் மாதம் 2ஆம் நாள், தேவசகாயம் பிள்ளை அடக்கம் செய்யப்பட்டுள்ள கோட்டாறு மறைமாவட்ட சவேரியார் முதன்மைக் கோவிலை அடுத்துள்ள கார்மேல் மேனிலைப்பள்ளி வளாகத்தில் நடைபெற்ற சிறப்பு நிகழ்ச்சியின்போது தேவசகாயம் பிள்ளை "மறைச்சாட்சி" (martyr) என்று அதிகாரப்பூர்வமாக அறிவிக்கப்பட்டார். அப்போது அவருக்கு "முத்திப்பேறு பெற்றவர்" (Blessed) என்னும் பட்டமும் அளிக்கப்பட்டது. இது தொடர்பாகத் திருத்தந்தை பதினாறாம் பெனடிக்ட் வெளியிட்ட அறிக்கையைத் திருத்தந்தை பதிலாளாகச் செயல்பட்ட கர்தினால் ஆஞ்செலோ அமாத்தோ வாசித்தளித்தார்.  
இச்சிறப்பு நிகழ்ச்சிக்குத் தலைமைதாங்கிய கர்தினால் ஆஞ்செலோ அமாத்தோ என்பவர் உரோமையிலிருந்து கோட்டாற்றுக்கு வருகை தந்தார். அந்நிகழ்ச்சியில் தமிழகத்திலிருந்தும் இந்தியாவின் பிற பகுதிகளிலிருந்தும் பிற நாடுகளிலிருந்தும் பல கத்தோலிக்க சமயத் தலைவர்களும் ஒரு இலட்சத்திற்கும் மேற்பட்ட மக்களும் கலந்துகொண்டனர். தேவசகாயம் பிள்ளை பக்தி கிறித்தவர் அல்லாத பிற சமயத்தினர் நடுவிலும் நீண்ட காலமாக இருந்துவருவதைத் தொடர்ந்து பல சமயத்தினர் சிறப்பு விழாவில் பங்கேற்றனர்.
# தேவசகாயம் பிள்ளை

## மறைச்சாட்சி பட்டமளிப்பு விழாவில் கலந்துகொண்டோர்

கத்தோலிக்க சமயத் தலைவர்களுள் 40க்கும் மேலான ஆயர்களும், நூற்றுக்கணக்கான குருக்களும் கன்னியரும் துறவியரும் பட்டமளிப்பு விழாவில் பங்கேற்றனர்.:
- கோட்டாறு மறைமாவட்டத்தின் ஆயர் பீட்டர் ரெமிஜியுஸ் மற்றும் முத்திப்பேறு பட்டத்திற்கான தயாரிப்புக் குழுவின் தலைவர் அருள்திரு ஏ. கபிரியேல் ஆகிய இருவரும் உரோமையிலிருந்து வருகை தந்து விழாவுக்குத் திருத்தந்தை பெயரால் தலைமை ஏற்றக் கர்தினால் ஆஞ்செலோ அமாத்தோவை அணுகி, பட்டமளிப்பு விழாவை நடத்துமாறு வேண்டினர்.
- ஆயர் ரெமிஜியுஸ் தேவசகாயம் பிள்ளையின் வாழ்க்கைக் குறிப்புகளை வாசித்தளித்தார்.
- திருத்தந்தை பதினாறாம் பெனடிக்ட் கையொப்பமிட்டு அனுப்பியிருந்த அதிகாரப்பூர்வ இலத்தீன் மொழித் திருத்தூது மடலை (*apostolic letter*) அவரது பதிலாளாக வந்திருந்த கர்தினால் அமாத்தோ மக்கள் முன்னிலையில் வாசித்தார். அப்போது இதுவரை *வணக்கத்துக்குரியவர்* (*Venerable*) என்னும் பட்டம் கொடுக்கப்பட்டிருந்த தேவசகாயம் பிள்ளை இனிமேல் "முத்திப்பேறு பெற்றவர்" (அ) "அருளாளர்" (*Blessed*) என்று அழைக்கப்படுவார் என்றும், அவர் கத்தோலிக்க திருச்சபையில் அதிகாரப்பூர்வமாக "வேத சாட்சி" (அ) "மறைச்சாட்சி" (*Martyr*) பட்டம் பெறுகிறார் என்னும் அறிவித்தார்.
- முத்திப்பேறு பெற்ற தேவசகாயம் பிள்ளையின் வாழ்க்கையோடு தொடர்புடைய தலத் திருச்சபைகளில் (கோட்டாறு மறைமாவட்டம் உட்பட) அவரது ஆண்டுத் திருவிழா சனவரி 14ஆம் நாள் கொண்டாடுவதற்குத் திருச்சபைத் தலைவர்கள் ஏற்பாடு செய்யலாம் என்றும் அறிவிக்கப்பட்டது.
- உரோமையிலிருந்த பெறப்பட்ட அதிகாரப்பூர்வ மடலின் தமிழ் மொழிபெயர்ப்பு கோட்டாறு ஆயர் ரெமிஜியுசால் வாசித்தளிக்கப்பட்டது.
- அதைத் தொடர்ந்து "தே தேயும்" (*Te Deum*) எனத் தொடங்குகின்ற இறைநன்றிப்பாடல் கத்தோலிக்க மரபுக்கு ஏற்ப இலத்தீன் மொழியில் பாடப்பட்டது.
- அப்போது தேவசகாயம் பிள்ளையின் முழு உயர உருவப்படமும் அவரது திருப்பண்டங்கள் சிலவும் பீடத்திற்குப் பவனியாகக் கொண்டுவரப்பட்டன. அவை பீடத்துக்கு அருகில் எரியும் மெழுகுதிரிகள் சூழ மக்களின் வணக்கத்திற்கு வைக்கப்பட்டன.
- திருப்பலிக்குத் தலைமை தாங்கிய கர்தினால் அமாத்தோ தேவசகாயம் பிள்ளையின் திரு உருவத்திற்கும் திருப்பண்டங்களுக்கும் வணக்கம் செலுத்தும் வகையில் தூபம் காட்டினார். அப்போது மறைச்சாட்சியின் புகழ் சாற்றும் பாடல் பாடப்பட்டது.
- தேவசகாயம் பிள்ளை பிறந்து வளர்ந்த நிலமாகிய கோட்டாறு மறைமாவட்டத்தின் ஆயர் பீட்டர் ரெமிஜியுஸ் தேவசகாயம் பிள்ளைக்கு முத்திப்பேறு பெற்ற பட்டம் அளித்து, அவரை மறைச்சாட்சியாக அறிவித்த திருத்தந்தை பதினாறாம் பெனடிக்டுக்கு மறைமாவட்டத்தின் பெயரால் நன்றி நவின்றார்.
# தேவசகாயம் பிள்ளை

## முத்திப்பேறு பெற்ற தேவசகாயம் பற்றித் திருத்தந்தை பதினாறாம் பெனடிக்ட் உரை

கோட்டாறு மறைமாவட்டத்தின் நாகர்கோவில் நகரில் தேவசகாயம் பிள்ளை முத்திப்பேறு பெற்ற அறிவிப்பு 2012, திசம்பர் 2ஆம் நாள் ஞாயிற்றுக் கிழமை நிகழ்ந்துகொண்டிருந்த வேளையில், வத்திக்கான் நகரில் திருத்தந்தை பதினாறாம் பெனடிக்ட் தாம் வழக்கமாக ஆற்றுகின்ற ஞாயிறு நண்பகல் உரையைத் தொடர்ந்து இத்தாலிய மொழியில் பின்வருமாறு கூறினார்:
<blockquote>"அன்பு சகோதரர்களே, சகோதரிகளே! பொதுநிலை சார்ந்த கிறித்தவ நம்பிக்கையாளராக 18ஆம் நூற்றாண்டில் வாழ்ந்து மறைச்சாட்சியாக உயிர்நீத்த தேவசகாயம் பிள்ளை "முத்திப்பேறு பெற்றவர்" என்று இன்று இந்திய நாட்டின் கோட்டாறு மறைமாவட்டத்தில் அதிகாரப்பூர்வமாக அறிவிக்கப்படுகிறது. இந்தியாவின் திருச்சபையோடு அதன் மகிழ்ச்சியில் நாமும் பங்கேற்கிறோம். புதிதாக முத்திப்பேறு பெற்ற அவர் அந்தச் சீர்மிகு பெரு நாட்டில் வாழ்கின்ற கிறித்தவ மக்களின் நம்பிக்கையை உறுதிப்படுத்தவேண்டும் என்று இறைவனை வேண்டுகிறோம்."</blockquote>  
தொடர்ந்து, திருத்தந்தை பதினாறாம் பெனடிக்ட் ஆங்கிலத்தில் பின்வருமாறு கூறினார்:
<blockquote>"இங்கே குழுமியிருக்கின்ற உங்கள் அனைவரையும் என்னோடு சேர்ந்து இறைவேண்டல் செய்ய அழைக்கின்றேன். இன்று தேவசகாயம் பிள்ளை முத்திப்பேறு பெற்ற நிகழ்ச்சியைக் கொண்டாடுகின்ற கோட்டாறு மக்கள் அனைவருக்கும் எனது தனிப்பட்ட வாழ்த்துகளைத் தெரிவித்துக்கொள்கின்றேன். இன்று நாம் திருவருகைக் காலத்தின் முதல் ஞாயிறைக் கொண்டாடுகிறோம். இயேசு கிறிஸ்து நம்மிடையே வருகின்றார் என்பதை அது நினைவூட்டுகின்றது. இயேசு கிறிஸ்துவின் வருகையை நாம் எப்பொழுதும் கருத்தில் கொண்டிருக்க வேண்டும். கிறிஸ்துவுக்குச் சாட்சி பகர்ந்த தேவசகாயம் பிள்ளை இதில் நமக்கு முன்மாதிரியாய் இருக்கின்றார். நமது நம்பிக்கையாய் உள்ள கிறிஸ்து நமது வாழ்வின் மையமாக அமைந்திட இப்புனித காலம் நமக்குத் துணைசெய்ய வேண்டும். கடவுள் உங்கள் அனைவரையும் ஆசிர்வதிப்பாராக!"</blockquote>
# தேவசகாயம் பிள்ளை

## தேவசகாயம் பிள்ளையின் கல்லறை புதுப்பிக்கப்படல்

தேவசகாயம் பிள்ளைக்கு மறைச்சாட்சி பட்டம் அளிக்கும் நிகழ்வை முன்னிட்டு, கோட்டாறு மறைமாவட்ட சவேரியார் முதன்மைக் கோவிலில் தேவசகாயம் பிள்ளையின் கல்லறை புதுப்பிக்கப்பட்டுள்ளது. 2012, திசம்பர் 2ஆம் நாள் அக்கல்லறையைச் சந்தித்து அங்கு இறைவேண்டல் நிகழ்த்திட ஆயிரக்கணக்கான மக்கள் கூடினர்.
# தேவசகாயம் பிள்ளை

## புனிதர் பட்டம்

திருத்தந்தை பிரான்சிசு, அருளாளர் தேவசகாயம் பிள்ளையைப் புனிதர் நிலைக்கு உயர்த்துவதற்கு ஒப்புதல் தெரிவித்து அதிகாரப் பூர்வமான ஆவணத்தில் 2020ஆம் ஆண்டு பிப்ரவரி மாதம் 21ஆம் நாள் கையெழுத்திட்டார்.  
தேவசகாயம் பிள்ளைக்கு 15 மே 2022 அன்று புனிதர் பட்டம் அளிக்கப்பட்டது.
# செ. இராமலிங்கம்

**செ. இராமலிங்கம்** (*S. Ramalingam*) ஓர்இந்திய அரசியல்வாதியும், தமிழகத்தைச் சேர்ந்த முன்னாள் இந்திய நாடாளுமன்ற உறுப்பினரும் ஆவார். இவர்
தஞ்சாவூர் மாவட்டம், கும்பகோணம் அருகே உள்ள சீனிவாசநல்லூரைச் சேர்ந்தவர். இவர் திராவிட முன்னேற்றக் கழகத்தைச் சேர்ந்தவர் ஆவார்.
# செ. இராமலிங்கம்

## அரசியல் வாழ்க்கை

இராமலிங்கம், 1977, 1980, 1989 மற்றும் 1996ஆம் ஆண்டுகளில் நடந்த தமிழ்நாடு சட்டமன்றத் தேர்தலில், திருவிடைமருதூர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் இத்தொகுதியில், ஏழுமுறை போட்டியிட்டு, நான்கு முறை சட்டமன்ற உறுப்பினராகத் தேர்ந்தெடுக்கப்பட்டார்.
# செ. இராமலிங்கம்

## அரசியல் வாழ்க்கை

### சட்டமன்றத் தேர்தல் செயல்பாடு

#### 1989

பின்னர் 2019ஆம் ஆண்டு நடந்த இந்திய மக்களவைத் தேர்தலில், மயிலாடுதுறை தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# செ. இராமலிங்கம்

## வகித்த பதவிகள்

- தமிழக அரசு மாநில நான்காவது நிதிக்குழு உறுப்பினர்.
- தமிழ்நாடு ஊராட்சி ஒன்றிய தலைவர்கள் கூட்டமைப்பு தலைவர்.
- திருவிடைமருதூர் ஊராட்சி ஒன்றிய தலைவர்.
- திருநாகேஸ்வரம் நாகநாதசுவாமி கோவிலின் அறங்காவலர்குழு தலைவர்.
- திருவிடைமருதூர் தொகுதியில், நான்கு முறை சட்டமன்ற உறுப்பினராகத் தேர்ந்தெடுக்கப்பட்டார்.
- தமிழக அரசு பிற்படுத்தப்பட்டோர் ஆணைய உறுப்பினர்.
- நாடாளுமன்ற மக்களவை உறுப்பினர்
# செ. இராமலிங்கம்

## வகிக்கும் பதவிகள்

- திருவிடைமருதூர் ஒன்றிய தி.மு.க செயலாளர்.
- தி.மு.க தலைமை செயற்குழு உறுப்பினர்.
# துபை மெட்ரோ

**துபை மெட்ரோ** (துபாய் மெட்ரோ) என்பது ஐக்கிய அரபு அமீரகத்தின் துபை அமீரகத்தில் அமைக்கப்பட்டுள்ள ஓட்டுனர் அற்ற முழுத் தன்னியக்கமாக இயங்கும் நகரத் தொடருந்து வலையமைப்பு ஆகும். இவ்வலையமைப்பின் சிவப்புப் பாதை என அழைக்கப்படும் பாதையின் ஒரு பகுதி இயங்குகின்றது. இன்னொரு பகுதியான பச்சைப் பாதையின் கட்டுமான வேலைகள் நடைபெறுகின்றன. முழுமையான திட்டத்தில் வேறு பாதைகளும் உள்ளன. நகரத்தின் மையப் பகுதியில் இவ்விரு பாதைகளும் நிலத்தின் கீழ் இயங்குகின்றன. ஏனைய இடங்களில் நிலத்திலிருந்து உயரத்தில் தூண்களினால் தாங்கப்படும் பாதைகளில் இயங்குகின்றன. தொடர்வண்டியும், நிலையங்களும் வளிப்பதனம் செய்யப்பட்டுள்ளன.  
சிவப்புப் பாதையில் 10 நிலையங்களை உள்ளடக்கிய பகுதி 2009 ஆம் ஆண்டு 9 ஆவது மாதம் பி.ப 9 மணி 9 நிமிடம் 9 செக்கன் நேரத்தில் துபை அமீரகத்தின் ஆட்சியாளரும், ஐக்கிய அரபு அமீரகத்தின் பிரதம அமைச்சருமான சேக் முகம்மது பின் ரசீத் அல் மக்தூமினால் திறந்து வைக்கப்பட்டது. அடுத்தநாள் காலை மு.ப. 6 மணிக்கு இது பொதுமக்களின் பயன்பாட்டுக்கு விடபட்டது. அரபுக் குடாநாட்டில் அமைக்கப்பட்ட முதல் நகரத் தொடருந்து இதுவே. துபை மெட்ரோ இயங்கத் தொடங்கிய முதல் இரண்டு நாட்களில் 110,000 பேர் இதில் பயணம் செய்ததாகத் தெரிவிக்கப்பட்டுள்ளது. இது துபையின் மக்கட்டொகையின் 10% ஆகும்.  
20 கி.மீ. நீளமான பச்சைப் பாதை திறக்கப்பட்டதும், தற்போது உலகின் மிகநீளமான முழுத் தன்னியக்கமான நகரத் தொடருந்தாக விளங்கும் வான்கூவர் ஸ்கைட்ரெயினை விட 3 கி.மீ கூடுதலான நீளம் கொண்டதாக அமைந்து. இவ்வகையைச் சேர்ந்த உலகின் நீளமான நகரத் தொடருந்தாக ஆகும்.
# கிராமப்புற குடிசைத் தொழில்கள்

இந்தியாவில் இருக்கும் கதர் கிராமத் தொழில் இணையம் மற்றும் கதர் கிராமத் தொழில் மையமும் கடந்த 50 ஆண்டுகளாக கிராமப்புறத் தொழில் வளர்ச்சிக்காகப் பணியாற்றி வருகின்றன. இக்கதர் கிராமத் தொழில் இணையத்துடன் இணைந்து தேசிய வங்கி 38 கதர் மற்றும் மிகச் சிறிய அளவிலான தொழில்களைக் கண்டறிந்து அத்திட்டங்களுக்கு நிதியுதவி அளித்து வருகின்றன.  
தேசிய வங்கிகள் தொழில் முனைவோருக்கு உதவும் வகையில் 22 சிறு மற்றும் கிராமப்புற குடிசைத் தொழில்களை அடையாளம் கண்டுள்ளன. அவை  
1. கைவினைப் பொருட்கள்
1. கிராமக் கைத்தொழில்கள்
1. தோல் பொருட்கள்
1. மட்பாண்டம் தயாரித்தல்
1. காகிதப் பொருட்கள்
1. அச்சுக்கலை மற்றும் புத்தகம் கட்டுதல்
1. கண்ணாடித் தொழில்
1. இரப்பர் பொருட்கள் தயாரித்தல்
1. கட்டிடக் கட்டுமானப் பொருட்கள்
1. இரசாயணப் பொருட்கள் மற்றும் அவற்றின் கலவைப் பொருட்கள் தயாரித்தல்
1. நெகிழிப் பொருட்கள்’
1. பொதுப் பொறியியல் பொருட்கள்
1. வாகன மற்றும் மின் அணுக்கருவிகள்
1. விளையாட்டுப் பொருட்கள்
1. எழுது பொருட்கள்
1. விவசாயம் சார்ந்த தொழில்கள்
1. தையற்கலை மற்றும் ஆயத்த ஆடைகள்
1. பட்டுப்பூச்சி வளர்ப்பு
1. கைத்தறி மற்றும் விசைத்தறி
1. நார் பொருட்கள்
1. காடு, மலை வளம் சார்ந்த தொழில்கள்
1. இவை அல்லாத பிற தொழில்கள்
# மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)

தமிழ்நாட்டில் தாமிரபரணி ஆறு தவழ்ந்தோடும் திருநெல்வேலி மாவட்டம் முக்கூடலில் இருந்து 7 கிலோ மீட்டர் தொலைவில் உள்ளது மனுஜோதி ஆசிரமம் குறித்த விளக்கப்படமாக இலவசமாய் வழங்கும்படியாக வெளியிடப்பட்டுள்ளது.
# மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)

## படக்குழு

1. தயாரிப்பு - தேவாசீர் இ.லாறி.
1. எழுத்து இயக்கம் - ஞானசூரியன்
1. இணை இயக்கம் - கவிஞர் பனப்பாக்கம் K.சுகுமார்.
1. பின்னனிக் குரல்கள் - D.ஞானசூரியன் மற்றும் வித்யா சாரிபுத்ரா
# மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)

## பொருளடக்கம்

இந்தப் படத்தில் ஒன்றே குலம் ஒருவனே தேவன் என்கிற கொள்கை நோக்கத்துடன் 1963-ல் பாலாசீர் லாறி என்பவரால் துவங்கப்பட்ட மனுஜோதி ஆசிரமம் குறித்த செய்திகள் சொல்லப்பட்டுள்ளது.
# மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)

## இலவசமாய்ப் பெற்றிட

மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்) வேண்டி மனுஜோதி ஆசிரமம் முகவரிக்கு தபால் அனுப்பி இலவசமாய்ப் பெற்றிடலாம்.
# சென்னை முள்ளெலி

**சென்னை முள்ளெலி** அல்லது **வெற்று வயிறு முள்ளெலி** (*Bare-bellied Hedgehog/Madras Hedgehog)(*விலங்கியல் பெயர் *பாரெசினுசு நுடிவெண்டிரிசு)* என்பது தென் கிழக்கு இந்தியாவின் வறண்டப் பகுதிகளில் காணப்படும் முள்ளெலி இனம் ஆகும். இந்தியாவின் தென்மாநிலங்களுள் ஒன்றான தமிழ் நாட்டில் மட்டும் காணப்படுகிறது.  
- *Paraechinus micropus nudiventris* என்பதே இதன் முழு விலங்கியல் பெயர். *Paraechinus micropus* என்ற, வேறு இனத்தைப் போன்றே இருக்கும்.ஆனால், அவ்வினத்தின் கீழ்வரும் சிற்றினம் ஆகும். இந்த இரண்டு இனங்களுக்குமிடையே, குறைந்த வேறுபாடுகளே இருக்கின்றன  
சென்னை முள்ளெலி என்ற இம்முள்ளெலிச் சிற்றினம், உலக விலங்கியல் அறிஞரால் அழிந்ததாகக் கருதப்பட்டது. ஆனால், இவ்வினம் இந்திய மாநிலமான தமிழ்நாட்டில் உயிருடன் இருப்பது கண்டறியப் பட்டுள்ளது.  
தமிழ்நாட்டிலுள்ள களக்காடு முண்டந்துறை புலிகள் காப்பகம் என்ற சரணாலயத்தில் கண்டறிந்துள்ளனர். இச்சிற்றினத்தைப் பற்றிய ஆய்வு விவரங்கள் அதிகமில்லை. அழியும் நிலையுள்ள முள்ளெலி இனமாக, பன்னாட்டு இயற்கைப் பாதுகாப்பு அமைப்பால் அறிவிக்கப்பட்டுள்ளது.
# தி. சு. அவிநாசிலிங்கம்

**திருப்பூர் சுப்பிரமணிய அவிநாசிலிங்கம் செட்டியார்** (மே 5, 1903 - நவம்பர் 21, 1991) ஓர் இந்திய வழக்கறிஞர், அரசியல்வாதி, விடுதலைப் போராட்ட வீரர் மற்றும் காந்தியவாதி.1946 முதல் 1949 அப்போதிருந்த மதராசு மாகாணத்தில் கல்வி அமைச்சராக இருந்தபோது தமிழ்வழிக் கல்வியை அறிமுகம் செய்தவர்.இவருக்கு தமிழில் முதல் களஞ்சியம் உருவாக்க முனைந்த பெருமையும் உண்டு.  
அவிநாசிலிங்கம் செட்டியார் திருப்பூரின் கே.சுப்பிரமணியச் செட்டியாருக்குப் பிறந்தவர். திருப்பூர்,கோவை மற்றும் சென்னையில் கல்வி பயின்ற அவிநாசிலிங்கம் சென்னைச் சட்டக் கல்லூரியில் சட்டத்தில் பட்டம் பெற்றவர். இந்திய விடுதலைப் போராட்டத்தில் கலந்துகொண்டு ஒத்துழையாமை இயக்கம், வெள்ளையனே வெளியேறு இயக்கம் போன்ற போராட்டங்களில் பங்கெடுத்தவர். இந்திய இராசாங்க சட்டமன்றத்திலும் பின்னர் இந்திய நாடாளுமன்றத்திலும் உறுப்பினராக இருந்தவர்.  
காந்தியக் கொள்கைகளில் தீவிர பற்றுடையவர்.சமுதாய சீர்திருத்தங்களில் ஈடுபாடு மிக்கவர். இராமகிருஷ்ணா திருச்சபையை பின்பற்றியவர்.
# தி. சு. அவிநாசிலிங்கம்

## இளமை வாழ்க்கை

அவிநாசிலிங்கம் மே 05,1903 அன்று அப்போதைய கோயம்புத்தூர் மாவட்டத்தில் இருந்த திருப்பூரில் பிரபலாமாகவிருந்த செல்வந்தரும் வணிகருமான சுப்பிரமணிய செட்டியாருக்கும் பழனியம்மாளுக்கும் பிறந்தவர். திருப்பூர் உயர்நிலைப் பள்ளியிலும் கோவையிலிருந்த லண்டன் மிஷன் உயர்நிலைப்பள்ளியிலும் துவக்கக் கல்வியை பெற்றார். பின்னர் சென்னை பச்சையப்பாக் கல்லூரி மற்றும் சென்னைச் சட்டக் கல்லூரியிலும் பட்டம் பெற்றார். 1926ஆம் ஆண்டு தமது உறவினரும் காங்கிரசு அரசியல்வாதியுமான ராமலிங்கம் செட்டியாரிடத்தில் பயிற்சி வழக்கறிஞராக சட்ட வாழ்வைத் துவங்கினார்.
# தி. சு. அவிநாசிலிங்கம்

## இந்திய விடுதலைப் போராட்டத்தில்

இந்திய விடுதலைப் போராட்டத்தில் கலந்துகொண்டு ஒத்துழையாமை இயக்கம், வெள்ளையனே வெளியேறு இயக்கம் போன்ற போராட்டங்களில் பங்கெடுத்தார். காந்தியக் கொள்கைகளில் நாட்டம்கொண்டு இந்திய தேசியக் காங்கிரசில் இணைந்தார்.  
இந்த போராட்டக் காலத்தில் 1930, 1932, 1941 மற்றும் 1942 ஆண்டுகளில் நான்குமுறை சிறை சென்றார். பின்னர் 1958 முதல் 1964 இந்திய நாடாளுமன்ற மாநிலங்களவை உறுப்பினராக இருந்தார்.
# தி. சு. அவிநாசிலிங்கம்

## புத்தகங்கள்

அவிநாசிலிங்கம் தமிழில் எழுதிய திருக்கேதாரம் குறித்த பயண நூல் குறிப்பிடத்தக்கது. அவர் பொருளாதாரம், காந்தியின் கல்விக் கொள்கை மற்றும் வார்தா கட்டமைப்பு குறித்தும் நால்கள் எழுதியுள்ளார்.
# தி. சு. அவிநாசிலிங்கம்

## விருதுகள்

- அவிநாசிலிங்கத்திற்கு 1970ஆம் ஆண்டு பத்ம பூசண் விருது வழங்கப்பட்டது.
- ஜி.டி.பிர்லா விருதும் அவருக்கு வழங்கப்பட்டுள்ளது.
# இராமகிருசுண இயக்கம்

**இராமகிருஷ்ணா மிஷன்** மற்றும் **இராமகிருஷ்ணா மடம்** என்பவை **இராமகிருஷ்ணா இயக்கம்** அல்லது **வேதாந்த இயக்கம்** எனப்படும் உலகளாவிய ஆன்மீக இயக்கத்தின் இரட்டை அமைப்புகளாகும்.  
2013 ஆம் ஆண்டின் உத்தராகண்டம் பேரிடர் மீட்புப்பணியில் ராமகிருஷ்ண மிஷனின் பங்கு குறிப்பிடத்தக்கது.  
இந்த மிஷனின் தலைமையகம் இந்தியா கொல்கத்தாவிலுள்ள பேலூர் மடத்தில் அமைந்துள்ளது.
# இராமகிருசுண இயக்கம்

## யுனெஸ்கோ உடனான ஒப்புமை

1993 ஆம் ஆண்டு நிகழ்த்திய உரையில் யுனெஸ்கோ அமைப்பின் இயக்குநர் ஜெனரல் ஃபெடரிகோ மேயர், 1945 ஆம் ஆண்டு ஆரம்பிக்கப்பட்ட யுனெஸ்கோவின் அடிப்படைச் சட்ட திட்டம் 1897 இல் ஆரம்பிக்கப்பட்ட ராமகிருஷ்ண மிஷனின் நோக்கம், செயல்பாடுகளோடு ஒத்திருப்பதைக் கண்டு வியந்து குறிப்பிட்டுள்ளார்.
# இராமகிருசுண இயக்கம்

## விருதுகள்

### காந்தி அமைதிப் பரிசு

- 1998 ஆம் ஆண்டிற்கான காந்தி அமைதிப் பரிசு ராமகிருஷ்ண மிஷனுக்கு வழங்கப்பட்டது.
# இராமகிருசுண இயக்கம்

## விருதுகள்

### தேசிய விருது

இந்தியாவின் மத்திய சமூக நீதி அமைச்சகத்தின் தேசிய விருது, மாற்றுத் திறனாளிகள் மறுவாழ்விற்காக மிகச் சிறந்த முறையில் சேவையாற்றியதற்காக ராமகிருஷ்ண மிஷனின் கொல்கத்தா நரேந்திரப்பூர் ராமகிருஷ்ண மிஷனுக்கு வழங்கப்பட்டது. 1957 ஆம் ஆண்டு துவக்கப்பட்ட இந்த பார்வையற்ற மாணவர்கள் அகாடமி, பார்வையற்றவர்களின் கல்வி, வேலைப் பயிற்சிகள், சமூக, பொருளாதார மறுவாழ்விற்காகப் பாடுபட்டு வருகின்றது.2010 ஆம் வருடம் உலக மாற்றுத் திறனாளிகள் தினமான டிசம்பர் 3 ஆம் தேதி குடியரசுத் தலைவரிடமிருந்து இவ்விருது பெறப்பட்டது
# ஐரோப்ப குழுமத்தில் அணுக்கரு ஆற்றல்

**ஐரோப்ப குழுமத்தில் அணுக்கரு ஆற்றல்** (*Nuclear Power in the European Union*) கடந்த 2005 ஆம் ஆண்டில் மொத்த மின் ஆற்றல் உற்பத்தி சராசரியாக 15% விழக்காடுகள் என்று கணக்கிட்டு இருக்கிறார்கள் . ஐரோப்ப குழும அதிகாரிகளின் மின் ஆற்றல் கொள்கைகள் தொடர்ந்து மாறுபட்டுக்கொண்டே உள்ளது . சனவரி 2010 இல் ,ஐரோப்பா நாடுகளில் 14 நாடுகள் அணுக்கரு ஆற்றல் உற்பத்தி செய்யும் வினைக்கலன்களை பயன்படுத்துகின்றனர் . வினைக்கலன்கள் பயன்படுத்தும் நாடுகள் பெல்ஜியம் , செக்கொசுலோவகியா ( Czechoslovakia ) , பின்லாந்து , பிரான்சு , செருமனி , அங்கேரி , நெதர்லாந்து , ரோமானியா , ஐக்கிய இராச்சியம் , சுவீடன் , எசுப்பானியா , சுலோவீனியா , பல்கேரியா ( Bulgaria ) மற்றும் சுலோவகியா ( slovakia ) போன்ற 14 நாடுகள் ஆகும் . பிரான்சு , பின்லாந்து போன்ற நாடுகள் அணுக்கரு தொழில்நுட்பத்திற்கு அதிக கவனம் செலுத்தி , புதிய வினைக்கலங்களை உருவாக்குவதில் முனைந்து செயல்படுகின்றனர் .
# ஐரோப்ப குழுமத்தில் அணுக்கரு ஆற்றல்

## சக்தியின் கலவை

இ.யு - 27 ( EU - 27 ) தனது மின் ஆற்றல் உற்பத்தியில் , 37% எண்ணெயிலும் , 24.6 % வாயுவிலும் , 17.7% எரிபொருளிலும், 14.2% அணுக்கருவிலும் , 6.7% புதுப்பிக்கத்தக்கவையிலும் , 0.1% தொழிற்சாலை கழிவுகளிலும் உள்ளது என்பதில் மகிழ்ச்சி அடைந்துள்ளது .
# ஐரோப்ப குழுமத்தில் அணுக்கரு ஆற்றல்

## யுரேனிய ஆதாரங்கள்

ஐரோப்பாவில் 3% தான் யுரேனியம் கிடைப்பதாக கூறப்படுகிறது . ருசியாவிலும் , ஆசுத்திரேலியாவிலும் , கனடாவிலும் தான் 75% கிடைக்கின்றது என்றும் அவை ஐரோப்பாவிற்கு ஏற்றுமதி செய்வதாகவும் தெரிகின்றது .
# தொடர்நிலை ஒளிபரப்பு குழு

**தொடர்நிலை ஒளிபரப்பு கழகம்** ( Cascade Broadcasting Company ) என்பது வாசிங்டன்னில் உள்ள யகிமா என்னும் இடத்தில் இருக்கும் ஒரு ஒளிபரப்பு நிறுவனம் ஆகும் . இதில் நான்கு நிலையங்கள் உள்ளன . அவை ,  
- KIMA-TV நிலையம் 29, Digital 33, யகிமா, வாசிங்டன்
- KEPR-TV நிலையம் 19, Digital 18, டிரை-சிட்டிசு , வாசிங்டன்
- KLEW-TV நிலையம் 3, Digital 32, லேவிச்டன், இடாகோ
- KBAS-TV நிலையம் 43, Later Channel 16 (Now Dark) எப்ரடா, வாசிங்டன்  
தொடர்நிலை ஒளிபரப்பு எல்லா வலைகளிலும் இருந்து ஜேம்ஸ் என்பவரின் கீழ் தனித்த நிரலாக்க முறையில் இயங்கினாலும் , இப்பொழுது மற்ற மூன்று தொடர்நிலை கழகமும் CBS அதிகளிகளால் இயக்க படுகிறது .
# காலநிலை ஆய்வு மையத்தின் மின்னஞ்சல் திருட்டுச் சம்பவம்

**காலநிலை ஆய்வு மையத்தின் மின்னஞ்சல் திருட்டுச் சம்பவம்** (*Climatic Research Unit e-mail hacking incident*) நவம்பர் 2009 இல் நிகழ்ந்தது. நார்விச் கிழக்கு அங்கிலிய பல்கலைக்கழகத்தின் (University of East Anglia) காலநிலை ஆய்வு மையம் பயன்படுத்திய ஒரு வலையுதவி கணினியை (Server) திருடப்பட்ட அங்கீகரிக்கபடாத மின்னஞ்சல், மற்றும் சில ஆவணங்களால் ஏற்பட்டது இந்த சம்பவம்.
# துரைச்சாமி (சின்ன மருது மகன்)

**துரைச்சாமி** (இறப்பு 25. மே. 1820) என்பவர் சிவகங்கைச் சீமையில் ஆங்கிலக் கிழக்கந்தியக் கம்பெனியர்க்கு எதிராக 1785 முதல் 1801 வரை போராடிய சின்ன மருதுவின் மகன்.
# துரைச்சாமி (சின்ன மருது மகன்)

## வாழ்க்கைச் சுருக்கம்

சின்ன மருது மகன் துரைச்சாமியின் இயற்பெயர் முத்து வடுக நாத துரை. பின்னர் அந்தப் பெயர் துரைச்சாமி என மருவியது என்று சிவகங்கை அம்மானை எனும் நூல் மூலம் அறிய முடிகிறது. துரைச்சாமி உட்பட 11 பேரைப் பிடித்துக் கொடுத்தால் 1000 கூலிச் சக்கரங்கள் (18-ஆம் நூற்றாண்டு நாணயம்) பரிசாக வழங்கப்படும் என்று ஆங்கிலக் கிழக்கிந்தியக் கம்பெனித் தளபதி கர்னல் அக்னியூ 1801, அக்டோபர் 1-இல் சிவகங்கை குடிமக்களுக்கு ஒரு பொது அறிவிப்பைப் பிரகடனப் படுத்தினார்.  
மருது சகோதரர்கள் 1801, அக்டோபர் 24-இல் தூக்கிலிடப்பட்டனர். அதன் பின்னர் 15 வயதே ஆன துரைச்சாமி உட்பட 73 பேர் மலேயாவின் பிரின்ஸ் ஆப் வேல்ஸ் தீவிற்கு (இன்றைய பினாங்கு) 1802, பிப்ரவரி 11-இல் நாடு கடத்தப் பட்டனர்.
# துரைச்சாமி (சின்ன மருது மகன்)

## பினாங்கில் துரைச்சாமி

1818-ஆம் ஆண்டு தளபதி வெல்ஷ் (*Colonel Welsh*) பினாங்கிற்குச் சென்றபோது உடல் நலம் குன்றிய தோற்றத்துடன் காணப்பட்ட துரைச்சாமியைக் காண நேர்ந்தது. துரைச்சாமியின் அந்தத் தோற்றத்தைக் கவனித்த தளபதி வெல்ஷ் தன்னுடைய இதயத்தில் கத்தி பாய்ந்தது போல இருந்தது என குறிப்பிடுகின்றார்
# துரைச்சாமி (சின்ன மருது மகன்)

## துரைச்சாமியின் இறுதி நாட்கள்

1891, மே 18-ஆம் நாள், துரைச்சாமியின் மகன் மருது சேர்வைகாரன் என்பவர் மதுரைக் கலெக்டரிடம் ஓய்வூதியம் கேட்டு விண்ணப்பித்த மனுவில் துரைச்சாமியின் இறுதி நாட்களைப் பற்றி குறிப்பிட்டுள்ளார்.  
துரைச்சாமி பினாங்கில் இருந்து சென்னைக்கு கொண்டு வரப்பட்டார். அவர் ஆங்கில அரசிடம் பாதுகாப்புக் கோரி மதுரையில் தங்கியிருக்க அனுமதி கேட்டு இருந்தார். அதன்படி மதறாசில் இருந்து மதுரைக்கு அருகில் உள்ள வண்டியூருக்கு வந்தபோது துரைசாமிக்கு உடல் நலமில்லாமல் போனது. நோய்வாய்ப் பட்ட துரைசாமி சிவகங்கைக்கு கொண்டு வரப்பட்டார். அங்கு அவர் வைகாசி 11 (25. மே. 1820) அன்று காலமானார். அவரது உடல் காளையார்கோயில் கொண்டு செல்லபட்டு அடக்கம் செய்யபட்டது. என்று அவருடைய மகன் குறிப்பிடுகின்றார்.
# திண்ம இயற்பியல்

**திண்ம இயக்கவியல்** என்பது இயற்பியலின், இயக்கவியலின் மற்றும் கணிதத்தின் ஒரு துறையாகும், இது வெளி வினைகளுக்கு (எ-டு; வெளி விசைகள், வெப்ப மாற்றங்கள், இடப்பெயர்ச்சி போன்றவை) திண்மப் பொருட்களின் விளைவுகளை பற்றியது. இது தொடரக இயக்கவியல் என்னும் விரிவான இயலின் ஒரு பகுதியாகும். திண்ம இயக்கவியலின் சாமானிய நடைமுறை பயன்பாட்டிற்கு ஒரு எடுத்துக்காட்டு ஒயிலர்-பெர்னாலியின் உத்திர சமன்பாடு (beam equation) ஆகும். திண்ம இயக்கவியல் அழுத்தங்கள், (அழுத்தத்தால் உண்டாகும்) திரிபுகள், மற்றும் அவற்றிர்கிடையேயான உறவுகள் ஆகியவற்றை வரையருக்க இழுவங்களைப் (tensors) மிகவதிகமாய் பயன்படுத்துகிறது.
# திண்ம இயற்பியல்

## பதில்விளைவு மாதிரிகள்

இடப்பட்ட ஒரு அழுத்ததிற்கு ஒரு திண்மப்பொருள் எவ்வாறு பதில்விளைவு காட்டுகிறது என்பதனை விவரிக்க மூன்று மாதிரிகள் உள்ளன:  
பருப்பொருட்களுக்கு ஒரு இயல்பு வடிவம் உண்டு, இந்த இயல்பு வடிவம் அழுத்தத்தை இடுவதால் மாறிவிடும். இயல்பு வடிவத்திலிருந்து எந்தளவு வடிவம் மாறுகிறது என்பதே உருத்திரிவு என்று அழைக்கப்படும், இயல்புவடிவிற்கும் உருத்திரிவிற்கும் இடையிலான விகிதசமமே திரிபு (strain) எனப்படும். இடப்பட்ட அழுத்தம் போதுமான அளவு குறைவாக இருக்கையில் (அல்லது உண்டாகும் திரிபு சிறியதாய் இருக்கையில்), கிட்டத்தட்ட எல்லா பருப்பொருட்களுமே தங்களின் திரிபு, அழுத்தத்திற்கு நேர்விகிதசமமாய் இருக்கும் வகையில்தான் நடந்து கொள்ளும், இந்த விகிதசமத்தின் கெழு மீட்சியியல் குணகம் அல்லது யங் குணகம் என்று அழைக்கப்படும். இந்த உருத்திரிவு எல்லையே நேரியல்பு மீட்சி பகுதி என்றழைக்கப்படும்.  
திண்ம இயக்கவியல் பகுப்பாய்நர்கள், கணக்கிடுதலின் எளிமை காரணமாய், நேரியல்பு பருப்பொருள் மாதிரிகளைப் பயன்படுத்துவதே வழக்கு. ஆனால், இயற்கையில் பொருட்கள் நேரியல்பல்லாத நடத்தையினையும் காட்டுகின்றன. புதியவைகளின் பயன்பாட்டினாலும், பழைய பொருட்கள் அவைகளின் பயன்பாட்டு எல்லை தாண்டி பயன்படுத்தப்படுவதாலும் நேரியல்பல்லா பருப்பொருள் மாதிரிகள் அதிக பயன்பாடு பெற்றுவருகின்றன.  
1. மீள்மை - இடப்பட்ட அழுத்தம் நீக்கப்பட்டவுடன் அந்த பொருள் தன் பழைய இயல்பு வடிவிற்கு திரும்பிவிடும். நேரியல்பு மீட்சிமை பொருட்கள், அதாவது இடப்படும் பாரத்திற்கு விகிதசமத்தில் உருத்திரிவு அடைபவை, ஹூக் விதி போன்ற நேரியல்பு மீட்சிமை சமன்பாடுகளால் விவரிக்கக் கூடியவை.  
1. பாகுமீள்மை - இவ்வகை பொருட்கள் மீள்மை தன்மையுடன் தேய்மானமும் உடையவை: அழுத்தம் இடப்பட்டு பின் நீக்கப்படுகையில், தேய்மான விளைவுகளுக்கு எதிராக சிறிது வேலை செய்ய வேண்டியுள்ளது, இது பொருளின் உள்ளே வெப்பமாய் மாற்றப்படும், இதனால் அழுத்த-திரிவு உறவில் ஒரு தயக்கவளைவு (hysteresis loop) உண்டாகிறது. இது அந்தப் பொருளின் பதில்விளைவு கால சார்புடையது என்பதனை குறிக்கிறது.  
1. நெகிழ்மை - மீள்மையுடன் விளங்கும் பொருட்கள் இடப்படும் அழுத்தம் ஒரு குறிப்பிட்ட அளவிற்கு (நெகிழ்வு அளவு - yield value) குறைவாய் இருக்கும் வரையே அவ்வாறு விளங்கும். அழுத்தம் நெகிழ்வளவிற்கு அதிகமாய் இருக்கையில் பொருட்கள் நெகிழ்மையுடன் விளங்கும், தங்கள் பழைய அல்லது இயல்பு வடிவிற்கு மீளாது. அதாவது நெகிழ்விற்கு பின் நிகழும் உருத்திரிவு நிரந்தரமானது.
# தமிழ்நாடு வக்பு வாரியம்

இஸ்லாமிய சட்டத்தால் அங்கீகரிக்கப்பட்ட சமயப் பணிகளுக்கும் அறப்பணிகளுக்கும் சொத்துகளைக் கொடையளிப்பதே வக்பு ஆகும். தமிழ்நாடு அரசு பிற்படுத்தப்பட்டோர், மிகவும் பிற்படுத்தப்பட்டோர் மற்றும் சிறுபான்மையோர் நலத்துறையின் கீழ் தமிழ்நாடு வக்பு வாரியம் செயல்படுகிறது. இஸ்லாமியரின் சமய, சமூக, பொருளாதாரப் பணிகளுக்கு வக்பு அமைப்புகள் உதவி வருகின்றன. கல்விக் கூடங்கள், மருத்துவமனைகள், விருந்தினர் இல்லங்கள், பள்ளிவாசல்கள், அடக்கத் தளங்களுக்கும் வக்பு அமைப்புகள் உதவி வருகின்றன.
# தமிழ்நாடு வக்பு வாரியம்

## அமைப்பு

இந்தியா விடுதலையடைந்த பிறகு வக்பு அமைப்புகளுக்கு சட்ட ஏற்பு வழங்கப்பட்டது. மாநில அரசுகளின் மூலமாக வக்பு வாரியங்கள் செயல்படுவதற்கும் வக்பு சொத்துக்களைத் திறமையான முறையில் மேலாண்மை செய்வதற்கும், 1954-ஆம் ஆண்டு, வக்பு சட்டம் நாடளுமன்றத்தால் ஏற்றுக்கொள்ளப்பட்டது. இதில் சில குறைபாடுகள் இருந்த காரணத்தால், 1959,1964,1969-ஆம் ஆண்டுகளில் இந்தச் சட்டத்தில் திருத்தங்கள் கொண்டு வரப்பட்டன. 1995-இல் பல நிலைகளில் மேற்கொள்ளப்பட்ட ஆய்வுகளின்படி, பரவலான கூறுகளை உள்ளடக்கிய புதிய சட்டம் இயற்றப்பட்டது. எனவே 1995-இல் இயற்றப்பட்ட வக்பு சட்டம் ஜம்மு காஷ்மீர் நீங்கலாக நாட்டின் அனைத்து மாநிலங்களிலும் செயல்படுத்தப்பட்டு வருகிறது. இன்று நாடு முழுவதும் சுமார் மூன்று இலட்சத்திற்கும் மேற்பட்ட வக்புக்கள் சட்ட ஏற்பு பெற்று உள்ளன. வக்பு வாரியச் சொத்துக்களை திறமையாக நிர்வாகம் செய்யும் வகையில் அறக்கட்டளை நிர்வாகிகளின் அதிகாரத்தைச் சட்டம் வரையறுக்கிறது.  
மாநில அரசுகள் வக்பு வாரியங்களை அமைக்க வேண்டும் என்று வக்பு சட்டம நெறிமுறை வகுத்துள்ளது. வக்பு சொத்துகளை ஆய்வு செய்வதுடன், வக்பு தொடர்பான சர்ச்சைகளுக்கு தீர்வு காண வக்பு நடுவர் மன்றங்களை ஏற்படுத்தவும், இந்தப் பணிகளுக்காக ஆய்வு ஆணையர்களை நியமிக்கவும் வேண்டும் என இந்தச் சட்டம் வலியுறுத்துகிறது. இதுவரை தமிழ்நாடு, கர்நாடகம், ஆந்திரப் பிரதேசம், கேரளா, அஸ்ஸாம், பிஹார், குஜராத், ஹரியானா, இமாசலப் பிரதேசம், மத்தியப் பிரதேசம், ஒரிசா, ராஜஸ்தான், பஞ்சாப்,மகாராஷ்டிரம், திரிபுரா, உத்தரப் பிரதேசம், மேற்கு வங்காளம், உத்தரகண்ட் ஆகிய மாநிலங்களில், அம்மாநில அரசுகள் வக்ப் வாரியங்களை அமைத்துள்ளன. புதுச்சேரி, சண்டிகர், அந்தமான் நிக்கோபார் தீவுகள், தாத்ரா மற்றும் நகர் ஹவேலி ஆகிய ஒன்றிய ஆட்சிக்குட்பட்ட பகுதிகளிலும், அம்மாநில அரசுகள் வக்ப் வாரியங்களை அமைத்து உள்ளன. அருணாச்சல் பிரதேசம், ஜார்க்கண்ட், மிசோரம், நாகாலாந்து, சிக்கிம் ஆகிய மாநிலங்களிலும் தாமன், தியு ஒன்றிய ஆட்சிப்பகுதியிலும் வக்பு வாரியம் இன்னும் அமைக்கப்படவில்லை. 1995 வக்பு சட்டத்தில் 83-ஆவது பிரிவில் குறிப்பிடப்பட்டுள்ள வக்பு நடுவர் மன்றங்கள் இன்னும் ஏற்படுத்தப்படவில்லை.  
14 மாநிலங்களும் ஒன்றிய ஆட்சிப்பகுதிகளும் வக்பு நெறிமுறைகளை அறிவிக்கை செய்துள்ளன. இதர ஆறு மாநிலங்கள் வெறும் நெறிமுறைகளை மட்டும் இயற்றி உள்ளன. எஞ்சியுள்ள மாநிலங்களும் ஒன்றிய ஆட்சிப்பகுதிகளுக்கும் இதில் எவ்வித நடவடிக்கையும் எடுக்கவில்லை.  
ஒரு மாநிலத்தில் சியா பிரிவு வக்பு சொத்துக்கள் இருந்து, அவர்களுக்கு தனியே வாரியம் இல்லாத பட்சத்தில் வக்பு வாரியத்தில் சியா பிரிவை சேர்ந்த ஒருவர் இடம்பெற வேண்டும் என்று இந்தச் சட்டம் கூறுகிறது.
# தமிழ்நாடு வக்பு வாரியம்

## பணியமைப்பு

வாரியத்தின் நிர்வாக அலுவலர் முதன்மை செயல் அலுவலர் ஆவார். நிர்வாக மேன்மைக்காக வாரியம் தன்னகத்தே 11 சரக அலுவலகங்களைக் கொண்டுள்ளது. இவை சென்னை, திருவள்ளூர், காஞ்சிபுரம், வேலூர், பண்ருட்டி, சேலம், கோயமுத்தூர், தஞ்சாவூர், திருச்சி, மதுரை, இராமநாதபுரம், திருநெல்வேலி ஆகிய இடங்களில் உள்ளன. ஒவ்வொரு சரகமும் ஒரு கண்காணிப்பாளரால் நிர்வகிக்கப்படுகிறது. 31 மாவட்டங்களுக்கு 33 ஆய்வாளர்கள் நியமிக்கப்பட்டுள்ளனர். மேலும் நேரடி நிர்வாகத்தில் உள்ள வக்புகளுக்கு நிர்வாக அலுவலராக நால்வர் நியமிக்கப்பட்டுள்ளனர்.
# தமிழ்நாடு வக்பு வாரியம்

## பணிகள்

- ஒவ்வொரு வக்பின் தோற்றம், வருவாய், நோக்கம், பயனாளிகள் தகவல்கள் அடங்கிய பதிவுரு பேணுதல்
- வக்பு சொத்துக்களும் அதன் வருமானமும் எந்த நோக்கத்திற்காக உருவாக்கப்பட்டதோ அந்த நோக்கத்திற்காக செயல்படுத்தப்படுகிறதா என கண்காணித்தல்
- வக்பு நிர்வாகத்திற்காக கட்டளையிடுதல்
- வக்புகளின் நிர்வாகத்திற்காக திட்டம் தீட்டிக்கொடுத்தல்
- வக்புகளின் கணக்கைத் தணிக்கை செய்வதற்கு ஏற்பாடு செய்தல், முத்தவல்லிகள் முன்வைக்கும் வரவு - செலவுக் கணக்கை ஆய்வுசெய்து ஒப்புதல் அளித்தல்
- வக்பு சட்டப்படி முத்தவல்லிகளை நியமித்தலும் நீக்குதலும்
- இழந்த வக்பு சொத்துக்களை மீட்க நடவடிக்கை எடுத்தல்
- வக்பு சொத்துக்கள் தொடர்பான வழக்குகளை நடத்துதல்
- வக்பு சட்டத்திற்கு உட்பட்டு வக்பு சொத்துக்கள் விற்பனை, குத்தகை, ஒத்தி, பரிமாற்றம் ஆகியவற்றிற்கு அனுமதி வழங்குதல்
- வக்பு நிதியைப் பேணுவது
- வக்பு சொத்துக்கள் தொடர்பாக அவ்வப்போது வாரியத்திற்கு தேவைப்படும் தகவல்களை முத்தவல்லிகளிடம் கேட்டல்
- வக்பு சொத்துக்களின் தன்மை, பரப்பளவு ஆகியவற்றை ஆராய்ந்து அளவை செய்தல், முடிவு செய்தல்.
இவற்றைத் தவிர, அரசு வழங்கும் மானியத்தொகை மூலம் நலிவுற்ற வக்பு நிறுவனங்களைப் பழுது பார்ப்பதற்கும், மையவாடிகளில் சுற்றுச்சுவர் எழுப்புவதற்கும், உலமாக்கள் ஓய்வூதியம் வழங்குதல், 1986-ஆம்ஆண்டு முஸ்லிம் பெண்கள் பாதுகாப்புச் சட்டப்படி, மணவிலக்கு பெற்ற முஸ்லிம் பெண்களின் நலம் பேணுவதற்கான பணம் வழங்குதல் போன்ற பணிகளை வாரியம் செய்து வருகிறது.
# தமிழ்நாடு வக்பு வாரியம்

## வக்புகள் கணக்கீடு

வக்பு சட்டம் 1995-ன் பிரிவு 72(1)-ன்படி ஒரு வக்பின் நிகர வருமானம் ரூபாய் ஐந்தாயிரம் அல்லது அதற்கு மேல் இருந்தால் அந்த வக்பு, வாரியத்திற்குச் சகாயத் தொகை செலுத்த வேண்டும். இவை கணக்கீட்டிற்குள் வரும் வக்புகள் ஆகும். நிகர வருமானம் ரூபாய் ஐந்தாயிரத்திற்குக் குறைவான வக்புகள் வாரியத்திற்கு சகாயத் தொகை செலுத்த வேண்டியதில்லை. இவை கணக்கீட்டிற்குள் வராத வக்புகள் ஆகும். வக்பு சட்டம் 1995ன் பிரிவு 72-ன்படி வக்பு சொத்துக்களின் வருமானத்தில் ஆண்டுதோறும் ஏழு விழுக்காட்டை, தமிழ்நாடு வக்பு வாரியத்திற்கு வரியாக செலுத்தி, முறையான கணக்கு வழக்குகளை ஒப்படைக்க ஒவ்வொரு வக்பும் கடமைப்பட்டுள்ளது. இதிலிருந்து தவறுகிற வக்பின் மீது சட்டப்படி நடவடிக்கை எடுக்க வக்பு வாரியத்திற்கு அதிகாரம் உண்டு.
# தமிழ்நாடு வக்பு வாரியம்

## வக்பு சொத்துக்களின் மேம்பாடு

வெறுமையாக உள்ள வக்பு சொத்துக்களை ஆக்கிரமிப்புகளில் இருந்து பாதுகாக்கவும், அத்தகைய இடங்களை வணிகநோக்கில் மேம்படுத்தி, அதில் இருந்து கிடைக்கும் வருமானத்தைப் பல அறப்பணிகளுக்குப் பயன்படுத்தவும் ஒன்றிய வக்புக் குழு ஒன்றிய அரசிடமிருந்து ஆண்டுதோறும் உதவி பெறுகிறது. திட்டமல்லாத பணிகளை நடைமுறைப்படுத்தி வருகிறது.  
1974 - 75-ஆம் ஆண்டுகளில் இருந்து இத்திட்டம் செயல்பட்டு வருகிறது. இத்திட்டத்தின் கீழ் மாநில வக்பு வாரியங்கள் வக்பு நிறுவனங்களுக்கென்று கடன் உதவி அளித்து வருகின்றன.  
வக்பு நிலங்களில் திருமணக் கூடங்கள், மருத்துவமனைகள், குளிர்சாதனக் கூடங்கள், வணிகக் கட்டடங்கள் போன்றவற்றை அமைக்கவும் ஒன்றிய அரசு மாநில வக்பு வாரியங்களுக்கு வட்டி இல்லா கடனுதவி வழங்குகிறது. திருப்பிச் செலுத்திய கடன்கள், நிதி மூலதனமாகக் கணக்கிடப்படுகிறது. இந்த மூலதனத் தொகை மறுபடியும் சிறிய திட்டங்களுக்கு முன் கடனாக வழங்கப்படுகிறது.
# தமிழ்நாடு வக்பு வாரியம்

## வக்பு - கல்வித் திட்டம்

வக்பு குழு கடன் வழங்கும்போது இரண்டு விதிமுறைகளை முன்வைக்கிறது. அதன்படி, கடன் பெறும் வக்பு நிறுவனங்கள் கடன் உதவியில் ஆறு விழுக்காட்டுத் தொகையை கல்விக்கு நன்கொடையாக வழங்கவேண்டும். இந்தத் தொகை ஏழை இஸ்லாமியரின் கல்விக்காக செலவழிக்கப்படும். இரண்டாவதாக, கடனை திருப்பி செலுத்திய பிறகு கிடைக்கும் கூடுதல் வருவாயில் 40 விழுக்காட்டை கல்விக்காகச் செலவழிக்க வேண்டும்.  
கடன் பெறும் வக்பு அமைப்புகளிடம் இருந்து பெறப்படும் ஆறு சதவிகித நன்கொடையும், சுழல் நிதிக்கு கிடைக்கும் வங்கி வட்டியும் சேர்த்து குழுவின் கல்வி நிதியம் அமைக்கப்படுகிறது. இந்த நிதி ஏழை மாணவர்கள் தொழில்நுட்பம், தொழில் கல்வி பயில்வதற்கு உதவித்தொகையாக வழங்கப்படும். பள்ளிகளில் பயிலும் மாணவர்கள் தொழில் நுட்பம் மற்றும் தொழில் கல்வி, பட்டயப் படிப்பு பயிலும் மாணவர்கள் ஆகியோருக்கு உதவித் தொகை வழங்க மாநில வக்பு வாரியத்திற்கு நிதியுதவி வழங்கப்படுகிறது. இஸ்லாமியர்கள் அதிகமாக வாழும் பகுதிகளில் தொழிற்பயிற்சி மையங்களை அமைப்பதற்கும் கடனுதவி வழங்கப்படுகிறது.
# தமிழ்நாடு வக்பு வாரியம்

## வக்பு வாரியக் கல்லூரி

இந்தியாவில் வக்பு வாரியக் கல்லூரி மதுரையில் மட்டுமே உள்ளது. முகையத் ஷா சிர்குரோ வக்பு வாரியக் கல்லூரி என்னும் இக்கல்லூரி, 1964 முதல் செயல்பட்டு வருகின்றது.
# தமிழ்நாடு வக்பு வாரியம்

## தமிழ்நாடு வக்பு வாரிய தலைவர்கள் வரிசை

| வக்பு வாரிய தலைவர்கள் வரிசைகிரமம் |  |  |  |
| --- | --- | --- | --- |
| align=1 | S.K.அகமது மீரான் | முதல் ஐந்தாண்டு | 18.2.58 முதல் 10.5.63 வரை |
| align= 2 | P.சர்புதீன் | 2ஆம் ஐந்தாண்டு | 11.5.63 முதல் 13.9.66 வரை |
| align= 3 | M.S.அப்துல் மஜீது | 14.9.66 முதல் 19.11.67 வரை |  |
| align=4 | H.K.காஜி,இ.ஆ.ப.(சிறப்பு அலுவலர்) | 20.9.67 முதல் 8.4.69 வரை |  |
| align= 5 | F.அகமது இ.ஆ.ப.(சிறப்பு அலுவலர்) | 9.4.69 முதல் 23.5.71 வரை |  |
| align= 6 | Dr.T.அமீருதீன்அகமது | 3ஆம் ஐந்தாண்டு | 24.5.71 முதல் 31.10.76 வரை |
| align= 7 | A.முகம்மது உபைத்துல்லா | 4-ஆம் ஐந்தாண்டு | 1.11.76 முதல் 6.7.78 வரை |
| align=8 | S.H.சையதுயூசுப் | 5-ஆம் ஐந்தாண்டு | 7.7.78 முதல் 1.12.83 வரை |
| align=9 | A.J.அப்துல்ரஜாக் ,B.A.,B.L., | 6-ஆம் ஐந்தாண்டு | 2.12.83 முதல் 28.5.89 வரை |
| align= 10 | M.அப்துல் லத்தீப் M.A,M.L.,M.L.A | 7-ஆம் ஐந்தாண்டு | 29.5.89 முதல் 15.3.92 வரை |
| align=11 | S.அன்சார்அலி, இ.ஆ.ப.(சிறப்பு அலுவலர்) | 16.3.92 முதல் 22.3.93 வரை |  |
| align=12 | முகம்மது ஆசிப்,முன்னாள் அமைச்சர் | 8-ஆம் ஐந்தாண்டு | 23.3.93 முதல் 24.6.97 வரை |
| align=13 | M.அப்துல் லத்தீப் M.A,M.L.,M.L.A | 9-ஆம் ஐந்தாண்டு | 25.6.97 முதல் 16.7.99 வரை |
| align=14 | நாகூர் E.M.ஹனீபா,Ex.M.L.C. | 17.7.99 முதல் 3.1.02 |  |
| align=15 | பதர் சயீத், BA BL | 10-ஆம் ஐந்தாண்டு | 4.01.02 முதல் 26.3.07 வரை |
| align=16 | செ.ஹைதர்அலி | 11-ஆம் ஐந்தாண்டு | 27.3.07 முதல் 09.06.09 வரை |
| align=17 | கவிக்கோ அப்துல்ரகுமான் | 10.06.09 முதல் 09.09.12 வரை |  |
| align=18 | அ. தமிழ் மகன் உசேன் | 12-ஆம் ஐந்தாண்டு | 10.09.2012 முதல் 13.04.2016 வரை |
| align=19 | அன்வர் ராஜா | 14-ஆம் ஐந்தாண்டு | 30.04.2018 முதல் 23.05.2019 வரை |
| align=20 | ஏ. முகம்மது ஜான் | 19.09.2020 முதல் 23.03.2021 வரை |  |
| align=21 | எம். அப்துல் ரஹ்மான் | 15-ஆம் ஐந்தாண்டு | 23.07.2021 முதல் 13.09.2024 வரை |
| align=22 | நவாஸ் கனி | 19.09.2024 முதல் |  |
# தமிழ்நாடு வக்பு வாரியம்

## தற்போதைய வாரிய உறுப்பினர்கள்

- எம். அப்துல் ரஹ்மான் Ex.M.P.
- ஆளூர் ஷா நவாஸ், M.L.A
- ப. அப்துல் சமது, M.L.A
- அ. தமிழ் மகன் உசேன்
- பாத்திமா முசப்பர்
# தமிழ்நாடு வக்பு வாரியம்

## முந்தைய வாரிய உறுப்பினர்கள்

- அ. தமிழ் மகன் உசேன் தலைவர்
- முஹம்மது நசீமுதீன் இ.ஆ.ப.செயலர்
- எம். அப்துல் ரஹ்மான் Ex.M.P.
- ஜே. எம். ஆரூண்ரஷீத் Ex.M.P.
- ஏ. அஸ்லம் பாஷா Ex.M.L.A
- ஏ. முகம்மது ஜான் Ex.M.L.A
- குலாம்முஹம்மதுகான்
- சலாவுதீன் அய்யூபி
- S.A.பாரூக்
- A.S.பீபீஜான்
- M.K.கான்
- Dr.ஹாஜா
- K.மஜீது
- M.சிக்கந்தர்
# அலைநடத்தி

**அலைநடத்தி** ( Waveguide ) என்பது மின்காந்த அலைகள் , ஒலி அலைகள் போன்ற அலைகளை நடத்தும் ஒரு வடிவம் ஆகும் . ஒவ்வொரு வகையான அலைகளுக்கும் பலவகையான அலைநடத்திகள் உள்ளன .  
அலைனடத்திகளின் வடிவவியல் மாறுபடும் . ஏனென்றால் பலகையில் உள்ளது போல் ஒரு பரிமாணங்களிலும் , இழைகள் அல்லது குழாய்களில் போல் இரு பரிமாணங்களிலும் இருக்கும் . இதனோடு , பல்வேறு அலைனடத்திகள் பல்வேறு அதிர்வெண்களை நடுத்துவதாக இருக்க வேண்டும் .  
இயற்கையாகவே அலைனடத்திகளுக்கு வடிவங்கள் உண்டு . சான்றாக , ஆழ்கடலின் மேற்புறத்தில் உள்ள நீரானது வேல் மீன்கள் இசைப்பதினை வெகு தூரத்திற்கு கடத்த வழிநடத்தும் பண்பைக் கூறலாம் .  
அலைகள் அலைனடத்தி சுவரினால் முற்றிலும் எதிர்க்க படுவதால் தொடர்ந்து அந்த சுவரில் முட்டி முட்டி அலைனடுத்தியின் எல்லையிலேயே பயணிக்கிறது .
# அலைநடத்தி

## நியமம்

அலைகள் , கோள அலைகளைப் போல் திறந்த வெளியில் அனைத்து திசைகளிலும் பயணிக்கும் . இதன்வழியில் , அவைகள் தனது ஆற்றலை நீளத்தின் சதுக்கத்துக்கு இழக்கிறது . அதாவது R நீளத்தை கடக்கும் பொழுது அதன் ஆற்றலை மூல ஆற்றலில் இருந்து R<sup>2</sup> இல் வகுப்பதாக கணிக்கப்படுகின்றது .அலைனடத்தி அலைகளை ஒரு பரிமாணங்களில் வழிநடத்தவும் , அதன் எல்லைக்கும் இருக்கவும் உதவுவதால் , அங்கே ஆற்றலை இழப்பது இல்லை . இதனால் தான் அலைகள் வெகு தூரங்கள் தன் ஆற்றலை இழக்காமல் பயணிக்க முடிகிறது .
# அலைநடத்தி

## மின்காந்த அலைனடத்தி

மின்காந்த நிழற்பட்டையின் விரிந்த பகுதியான அலைகளை எடுத்துச் செல்ல அலைக்கடத்தியானது உருவாக்கப் படுகிறது . ஆனால் இது குறிப்பாக ஒலியலை அதிர்வெண்ணிலும் , மைக்ரோ அலைகளிலும் பயன்படுகிறது . அதிர்வெண்களை பொருத்து , அவை உருவாக்கப் படும் மூலப்பொருளான கடத்து பொருளா ? இல்லை இருமுனைகடத்து பொருளா ? என்று தீர்மானிக்கப்படும் .
# அலைநடத்தி

## ஒளி அலைனடத்தி

ஒளியதிர்வெண்ணில் பயன்படுத்தும் அலைனடத்திகள் குறிப்பாக இருமுனை மின்கடத்திகள் ஆகும் .
# அலைநடத்தி

## ஒலி அலைனடத்தி

ஒலி அலைகளை நடத்தும் ஒலி அலைனடத்திகள் இயல்பானவை . ஒலி நடத்தும் நாளம் ஒரு கடத்தும் பட்டையாக செயல்படுகிறது .
# மூனா

**மூனா** (பிறப்பு: மே 14, 1954) ஈழத்து ஓவியர், எழுத்தாளர். 1984 முதல் புலம் பெயர்ந்து செருமனியில் வசித்து வருகிறார். இவர் நாடக இலக்கியத்திலும், புனைகதைகளிலும் ஈடுபாடு கொண்டவர். சிறுவயதிலிருந்தே ஓவியத்தில் ஆர்வமும், ஈடுபாடும் கொண்ட இவர் ஓவியர் மாற்கு மாஸ்டரின் மாணவர். இயல்பிலேயே நகைச்சுவையாகப் பேசும் தன்மை கொண்ட இவர் கேலிச்சித்திரங்களை வரைவதிலும், நகைச்சுவை ததும்பும் சமூகப்பாங்கான நாடகங்களை எழுதி மேடையேற்றுவதிலும், கதைகள் புனைவதிலும், கட்டுரைகள், விமர்சனங்கள் எழுதுவதிலும் வல்லவர். இவரது 200க்கும் மேற்பட்ட அரசியல் கேலிச்சித்திரங்கள் லண்டனிலிருந்து வெளிவரும் தமிழ்கார்டியன் பத்திரிகையில் தொடர்ந்து வெளிவந்து கொண்டிருந்தன. இதே நேரம் லண்டனிலிருந்து ஒலிபரப்பாகும் ஐபிசி வானொலியில் இவரது, ஐம்பதிற்கும் மேற்பட்ட வானொலி நாடகங்கள் ஒலிபரப்பாகி உள்ளன. ஆறு நாடகங்கள் ஜெர்மனியில் மேடையேறி உள்ளன.
# மூனா

## வாழ்க்கைக் குறிப்பு

ஈழத்தில் யாழ்ப்பாண மாவட்டம், பருத்தித்துறை புலோலி கிழக்கைப் பிறப்பிடமாகக் கொண்ட இவர் தெட்சணாமூர்த்தி, பந்துவதி தம்பதிகளின் கடைசிப் புதல்வர். தெ. நித்தியகீர்த்தியின் சகோதரர். இவர் தனது ஆரம்பக்கல்வியை புத்தளை மகா வித்தியாலயத்திலும், மேற்கல்வியை புலோலி ஆண்கள் ஆங்கில பாடசாலையிலும், கொழும்பு, இரத்மலானை இந்துக் கல்லூரியிலும் கற்றார். தொழிற்கல்வியை (Diploma in computer programm) கொழும்பு NIBM இல் கற்றார். ஓவியக்கலையை ஈழத்தில் மாற்கு (A. Mark) மாஸ்டரிடமும், ஜெர்மனியில் Eugen Zenzinger இடமும் கற்றார்.
# மூனா

## ஓவியங்கள்/கேலிச்சித்திரங்கள்

இவரது ஓவியங்களும், கேலிச்சித்திரங்களும் தமிழ்கார்டியன் , களத்தில், வீரகேசரி, தினகரன், ஈழநாடு, ஈழமுரசு, உலகத்தமிழர், முழக்கம், Aalener Volkszeitung (Germany), De Plekke (Holland) போன்ற பத்திரிகைகளிலும், எரிமலை, பூவரசு, புலம், காலச்சுவடு, இளங்காற்று போன்ற சஞ்சிகைகளிலும், கண்ணில் தெரியுது வானம், உராய்வு, மனஓசை, வானவில், தீட்சண்யம் போன்ற போன்ற நூல்களிலும் வெளிவந்திருக்கின்றன. இவர் பல நூல்களுக்கு முகப்போவியங்களும் வரைந்துள்ளார். சனவரி, 2010 இல் இருந்து பொங்குதமிழ் இணையத்தளத்தில் இவரது கேலிச்சித்திரங்கள் வெளிவந்து கொண்டிருக்கின்றன.
# மூனா

## நாடகங்கள்

இவரது ஐம்பதுக்கு மேற்பட்ட வானொலி நாடகங்கள் ஐபிசி வானொலியில் ஒலிபரப்பாகி இருக்கின்றன. பல நாடகங்கள் ஜெர்மனியில் மேடையேறி பார்வையாளர்களின் பலத்த பாராட்டுதல்களையும், வரவேற்பையும் பெற்றுள்ளன. இவரது *தாயென்னும் கோயில்* என்னும் நாடகம் உலகளாவிய தமிழர்களுக்கிடையே லண்டன் ஐபிசி வானொலி நடாத்திய நாடகப் போட்டியில் தெரிவாகி முதலாவது பரிசாகத் தங்கப்பதக்கத்தை வென்றெடுத்தது.
# மூனா

## இவரது நூல்கள்

<blockquote>
- மூனாவின் கிறுக்கல்கள், (2019)
- மூனாவின் நெஞ்சில் நின்றவை (2019)
- மறந்து போக மறுக்கும் மனசு (2019)
</blockquote>
# மூனா

## வானொலி நாடகங்கள்

<blockquote>
- அதுவும் இதுவும்
- அம்மாவே எல்லாமாய்
- அவலம்
- ஆண் பார்க்க வந்தபோது
- உதவுவாயா?
- உப்பு
- உறவு
- உறுதி
- உன்னைக் கண் தேடுதே!
- எதிர்த்து நின்று சமாளி
- என்ன பார்வை உன்தன் பார்வை
- கரை சேருகிறான் காளை
- கல்யாண நாள் பார்க்கச் சொல்லவா?
- கல்யாணமாம் கல்யாணம்
- கன்னத்தில் என்னடி காயம்?
- காதலிக்கக் கற்றுக் கொள்
- காதில் கேட்கிறதா?
- காலமெல்லாம் வாராயோ
- காலை மாலை வேலை
- கைவிசேசம்
- கூடவரச் சம்மதமா?
- சந்திக்க ஏங்குகிறேன்
- சமையலுக்கும் மையலுக்கும்
- சிங்கப்பூர் சேலை
- சொல்லத்தான் நினைக்கிறேன்
- தங்கத்தாய்
- தாய்
- தாயென்னும் கோவில்
- நாடு நடக்கிற நடப்பிலே
- நான் என்ன சொல்லி விட்டேன்!
- நெஞ்சின் கனம்
- படிக்கவேண்டும் புதிய பாடம்
- பெண் ஒன்று கண்டேன்
- பேசுவது கிளியா?
- பொங்கும் மங்களம்
- போகாதே போகாதே என் கணவா
- மாலை சூட வந்த மங்கை
- வந்தாளே மகாராணி
- வரலாமா? வரலாமா?
- வாராயோ வெண்ணிலாவே
- வருவாளா அவள் வருவாளா?
- வாழத் துடிக்கிறேன்
- விடியுமட்டும் பேசலாம்</blockquote>
# மூனா

## மேடை நாடகங்கள்

<blockquote>
- அவலம்
- அனர்த்தம்
- கரை சேருகிறான் காளை
- சிங்கப்பூர் சேலை
- தங்கத்தாய்
- வந்தாளே மகாராணி
</blockquote>
# இறைவன் திருவுருவச் சிலைகள் (இந்து சமயம்)

இந்து சமயக் கோயில்களில் இறைவனின் திருவுருவங்களை நின்ற, இருந்த, கிடந்த மற்றும் கூத்தாடிய கோலங்களில் படைப்பர். இவற்றில் நின்ற கோல இறையுருவை **ஸ்தானகமூர்த்தி** என்றும், ஒரு காலை மடக்கி ஒரு காலைக் கீழ்நோக்கி நீட்டியபடி அமர்ந்திருப்பதை **சுகாசனமூர்த்தி** என்றும், கிடந்த கோலத்தில் இருக்கும் இறையுருவை **சயனமூர்த்தி** என்றும் நடனமாடும் கோலத்தில் உள்ள இறையுருவை **நிருத்தமூர்த்தி** என்றும் அழைப்பர்.  
மேற்கண்ட நான்கு நிலைகளில் நின்ற, இருந்த கோலம் எல்லா இறையுருவங்களுக்கும் பொதுவானதாக அமைகிறது.
# இறைவன் திருவுருவச் சிலைகள் (இந்து சமயம்)

## நின்ற கோலம்

நின்ற கோலத்தில் அதிகமான சிலைகள் அமைக்கப்படுகின்றன.
# இறைவன் திருவுருவச் சிலைகள் (இந்து சமயம்)

## இருந்த கோலம்

இதில் இருந்த கோலத்தில் சுகாசனம், வீராசனம், பத்மாசனம், அர்த்தபத்மாசனம், யோகாசனம், லலிதாசனம் என்ற ஆறு ஆசனங்கள் சிற்பங்களில் பயன்படுத்தப்படுகின்றன.
# இறைவன் திருவுருவச் சிலைகள் (இந்து சமயம்)

## கிடந்த கோலம்

அடுத்ததாக கிடந்த கோலம் விஷ்ணுவுக்கே பெரிதும் உரித்தான கோலமாக அமைகிறது. மேலும் கிடந்த கோலத்தில் கிடத்தல் "சமசயனம் " என்றும், பகுதிக் கிடத்தல் "அர்த்தசயனம்" என்றும் இரு வகைகள் உண்டு. அடி முதல் முடி வரை உடல் முழுவதும் இருக்கையில் கிடப்பது முழுதும் கிடத்தலாகும். அடி முதல் இடைவரையுள்ள உடல் கிடந்து அதற்கு மேலுள்ள உடல் பகுதி சற்று நிமிர்ந்திருப்பது அர்த்த சயனம் எனப்படும்.  
1. ஜல சயனம், 2. தல சயனம், 3. புஜங்க சயனம், 4. உத்தியோக சயனம், 5. வீர சயனம், 6. போக சயனம், 7. தர்ப்ப சயனம், 8. பத்ர சயனம், 9. மாணிக்க சயனம், 10. உத்தான சயனம் என பத்துவகையான கிடந்த கோலங்கள் உள்ளன.
# இறைவன் திருவுருவச் சிலைகள் (இந்து சமயம்)

## கூத்தாடிய கோலம்

கூத்தாடிய கோலம் என்பது திருஞானசம்பந்தர், சிவபெருமான், காளி, பிள்ளையார், கண்ணனது காளிங்க நர்த்தனம் முதலிய சிற்பங்களுக்கு உரியதாக பெரும்பாலும் அமைகிறது.
# இறைவன் திருவுருவச் சிலைகள் (இந்து சமயம்)

## ஆசனங்களின் வகைகள்

ஆசனங்களை **சிவாலயத் திருமேனிகள்** எனும் நூல் கீழ்க்கண்டவாறு வகைப்படுத்துகிறது.  
1. சமபாத ஸ்தானகம்
1. வைதஸ்திக ஸ்தானகம்
1. அர்த்த வைதஸ்திக ஸ்தானகம்
1. காயோத் சர்க்கம்
1. சுகாசனம்
1. பத்மாசனம்
1. அர்த்த பத்மாசனம்
1. லலிதாசானம்
1. மகாராசா லீலாசனம்
1. வீராசனம்
1. உத்குடியாசனம்
1. யோகாசனம்
1. ஸ்வஸ்திகாசனம் (அமர்ந்த)
1. கருடாசனம்
1. வைராக ஸ்தானகம்
1. வைஷ்ணவம்
1. ஸ்வஸ்திகாசனம் (நின்ற)
1. ஆலிடாசனம்
1. பிரத்யாலீடாசனம்
1. ஊர்த்துவஜானு
1. ஏகபாதஸ்தானம்
1. சயனாசனம்
# இறைவன் திருவுருவச் சிலைகள் (இந்து சமயம்)

## காண்க

- இந்துக் கடவுள் திருவடிவங்கள்
- சிவ வடிவங்கள்
# இறைவன் திருவுருவச் சிலைகள் (இந்து சமயம்)

## ஆதாரம்

- டாக்டர் அம்பை மணிவண்ணன் எழுதிய கோயில் ஆய்வும் நெறிமுறைகளும் நூல்
# தமிழ்நாடு அரச வம்சங்களின் பட்டியல்

தமிழ்நாட்டின் எல்லைக்குள் இருந்த பல்லவ நாடு, பாண்டிய நாடு, சோழப் பேரரசுப் பகுதிகளில்  
1. முதலாவது பாண்டியர்கள்
1. சோழப்பேரரசர்கள்
1. சேரப்பேரரசர்கள்
1. பிற்காலப் பாண்டியர்கள்
1. பல்லவ மன்னர்கள்
1. மதுரை நாயக்கர்கள்
1. தஞ்சை நாயக்கர்கள்
1. தஞ்சாவூர் மராத்திய அரசு  
என்ற அரச வம்சத்தினர் ஆண்டு வந்திருக்கின்றனர். அந்த அரச வம்சங்களின் பட்டியல்:
# தமிழ்நாடு அரச வம்சங்களின் பட்டியல்

## பல்லவ மன்னர்கள்

தமிழகத்தில் பல்லவ அரசின் மன்னர்களாக இருந்தவர்கள்.  
1. சிம்ம வர்மன்
1. சிம்ம விஷ்ணு (557-590)
1. பீமவர்மன்
1. மகேந்திர வர்மன் I (590-630)
1. புத்த வர்மன்
1. நரசிம்ம வர்மன் I (630-668)
1. ஆதித்திய வர்மன்
1. மகேந்திர வர்மன் II (668-670)
1. கோவிந்த வர்மன்
1. பரமேஸ்வர வர்மன் I (670-690)
1. ராஜசிம்மன் (690-725)
1. பரமேஸ்வர வர்மன் II (725-731)
1. நந்தி வர்மன் II (731-796)
1. தந்தி வர்மன் (796-846)
1. நந்தி வர்மன் III (846-869)
1. நிருபதுங்க வர்மன் (865-890)
1. அபராஜிதன் (870-890)
# தமிழ்நாடு அரச வம்சங்களின் பட்டியல்

## முதலாவது பாண்டியர்கள்

தமிழ்நாட்டில் பாண்டிய நாட்டை ஆண்ட முதலாவது பாண்டிய மன்னர்கள்:  
1. கடுங்கோன் (575 - 600)
1. மாறவர்மன் அவனிசூளாமணி (600 - 620)
1. சடையவர்மன் செழியன் சேந்தன் (620 - 642)
1. மாறவர்மன் அரிகேசரி (642 - 700)
1. கோச்சடையன் இரணதீரன் (700 - 730)
1. மாறவர்மன் இராஜசிம்மன் (730 - 765)
1. பராந்தக நெடுஞ்சடையன் (765 - 815)
1. ஸ்ரீ மாற ஸ்ரீ வல்லபன் (815 - 862)
1. வரகுணன் II (862 - 885)
1. பராந்தகப் பாண்டியன் (850 - 907)
1. இராஜசிம்மன் II (907 - 931)
1. வீரபாண்டியன் (946 - 966)
# தமிழ்நாடு அரச வம்சங்களின் பட்டியல்

## சோழப் பேரரசர்கள்

சோழநாட்டின் பேரரசர்களாக இருந்தவர்கள் பட்டியல் கீழே தரப்பட்டுள்ளது.  
1. விஜயாலய சோழன் (846 - 881)
1. ஆதித்தியன் (880 - 907)
1. பராந்தகன் (907 - 955)
1. கண்டராதித்தியன் (955 – 957)
1. அரிஞ்சயன் (957)
1. சுந்தரசோழ பராந்தகன் (957 - 985)
1. உத்தம சோழன் (973 - 989)
1. இராஜராஜன் (985-1012)(மகள்)
1. இராஜேந்திரன் (1012-1044) (மகள்)
1. இராஜாதிராஜன் (1018-1054)
1. இராஜேந்திரன் II (1052-1064) (மகள்)
1. வீரராஜேந்திரன் (1063-1069)
# தமிழ்நாடு அரச வம்சங்களின் பட்டியல்

## சோழப் பேரரசர்கள்

### சாளுக்கிய சோழர் தோற்றம்

சோழர்களில் இருந்து சாளுக்கிய சோழர் எனும் புது வம்சம் தோன்றியது
1. குந்தவை - விமலாதித்யன் (கீழைச் சாளுக்கியர்)
1. அம்மங்கைதேவி - ராஜேந்திரன்
1. இராஜேந்திரன்
1. மதுராந்தகி - குலோத்துங்கன்
# தமிழ்நாடு அரச வம்சங்களின் பட்டியல்

## சோழப் பேரரசர்கள்

### சாளுக்கிய சோழர் தோற்றம்

#### சாளுக்கிய சோழர்கள்

சாளுக்கிய சோழர்களில் இருந்து மன்னர்களாக வந்தவர்களின் பட்டியல்:  
1. குலோத்துங்கன் (1070 - 1120)
1. விக்கிரம சோழன் (1120 - 1133)
1. குலோத்துங்கன் II (1133 - 1150)
1. இராஜராஜன் II (1150 - 1173)
1. இராஜாதிராஜன் II (1173 - 1178)
1. குலோத்துங்கன் III (1178 - 1218)
1. இராஜராஜன் III (1218 - 1246)
1. இராஜேந்திரன் III (1246 - 1257)
# தமிழ்நாடு அரச வம்சங்களின் பட்டியல்

## சோழப் பேரரசர்கள்

### சாளுக்கிய சோழர் தோற்றம்

#### இலங்கை சோழர்கள்

1. குளக்கோட்ட சோழர்
1. எல்லாள சோழன்
# தமிழ்நாடு அரச வம்சங்களின் பட்டியல்

## பிற்காலப் பாண்டியர்கள்

பிற்காலப் பாண்டிய வம்ச மன்னர்களாகக் கீழ்கண்டவர்கள் இருந்திருக்கிறார்கள்.  
1. விக்கிரம பாண்டியன் (- 1179)
1. சடையவர்மன் குலசேகரன் (1190 - 1216)
1. மாறவர்மன் சுந்தரபாண்டியன் (1216 - 1238)
1. மாறவர்மன் சுந்தரபாண்டியன் (1239 - 1251)
1. சடையவர்மன் சுந்தரபாண்டியன் (1251 - 1284)
1. சடையவர்மன் குலசேகர பாண்டியன் (1268 - 1311)
1. வீரபாண்டியன் -சுந்தரபாண்டியன்
# தமிழ்நாடு அரச வம்சங்களின் பட்டியல்

## நாயக்கர்கள்

நாயக்கர் வம்சத்தை இரண்டாக வகைப்படுத்துகின்றனர்.  
1. மதுரை நாயக்கர்கள்
1. தஞ்சாவூர் நாயக்கர்கள்
# தமிழ்நாடு அரச வம்சங்களின் பட்டியல்

## நாயக்கர்கள்

### மதுரை நாயக்கர்கள்

மதுரை நாயக்கர் ஆட்சி நாகம நாயக்கர் என்பவரிலிருந்து தொடங்குகிறது.  
1. விசுவநாத நாயக்கர் (1529 - 1564)
1. கிருட்டிணப்ப நாயக்கர் (1564 - 1572)
1. வீரப்ப நாயக்கர் (1572 - 1595)
1. கிருட்டிணப்ப நாயக்கர் II (1595 - 1601)
1. கசுதூரி அரங்கன்
1. விசுவப்பர்
1. முத்துக்கிருட்டிணப்ப நாயக்கர் (1601 - 1609)
1. முத்து வீரப்ப நாயக்கர் I (1595 - 1601)
1. குமார முத்து
1. திருமலை நாயக்கர் (1623 - 1659)
1. முத்து வீரப்ப நாயக்கர் II (1659)
1. சொக்கநாத நாயக்கர்
1. முத்துலிங்க நாயக்கர்
1. முத்து வீரப்ப நாயக்கர் III (1662 - 1689)
1. இராணி மங்கம்மாள் (1689 - 1706)
1. விசயரங்க சொக்கநாத நாயக்கர் (1706 - 1731)
1. மீனாட்சி (1731 - 1739)
# தமிழ்நாடு அரச வம்சங்களின் பட்டியல்

## நாயக்கர்கள்

### தஞ்சை நாயக்கர்கள்

தஞ்சையை ஆண்ட நாயக்கர்களின் பட்டியல்:  
1. சேவப்ப நாயக்கர் (1532 - 1560)
1. அச்சுதப்ப நாயக்கர் (1560 - 1600)
1. இரகுநாத நாயக்கர் (1600 - 1633)
1. விசயராகவ நாயக்கர் (1633 - 1673)
1. அழகிரி நாயக்கர் (மதுரை நாயக்கர்கள் பரம்பரை) (1674 - 1675)
1. செங்கமல தாசு (1675)
1. மன்னாரு தாசு
# தமிழ்நாடு அரச வம்சங்களின் பட்டியல்

## ஆதாரம்

- டாக்டர் அம்பை மணிவண்ணன் எழுதிய “கோயில் ஆய்வும் நெறிமுறைகளும்” நூல்
# தமிழப்பன் கவிதைகள் (நூல்)

**தமிழப்பன் கவிதைகள்** என்பது 128 பக்கங்களுடன் இந்திய மதிப்பில் ரூபாய் 40 எனும் விலையில் வெளியிடப்பட்ட ஒரு நூலாகும்.
# தமிழப்பன் கவிதைகள் (நூல்)

## நூலாசிரியர்

முனைவர் தமிழப்பன் தமிழில் இளம் இலக்கியம், முதுகலைப் பட்டம், இளம் கல்வியியல் பட்டம், தமிழில் முனைவர் பட்டம் ஆகியவற்றைப் பெற்றிருக்கிறார். அரசுப்பணியிலிருந்து ஓய்வு பெற்றிருக்கும் இவர் உலகத்தமிழ் நூலக அறக்கட்டளை எனும் அமைப்பை நிறுவி அதன் மூலம் தமிழின் வளர்ச்சிக்குப் பல வழிகளில் உதவி வருகிறார். பல தமிழ் மொழி சார்ந்த அமைப்புகளின் பொறுப்புகளில் இருந்து வரும் இவர் இதுவரை 25 தமிழ் நூல்களை எழுதி வெளியிட்டிருக்கிறார்.
# தமிழப்பன் கவிதைகள் (நூல்)

## பொருளடக்கம்

இந்த நூலில் நூலாசிரியரின் 51 தமிழ்க் கவிதைகள் இடம் பெற்றிருக்கின்றன.
# இந்திய வெளிர் முள்ளெலி

**இந்திய முள்ளெலி** (*Indian Hedgehog, பாராஎக்கினிசு மைக்ரோபசு*) என்றழைக்கப்படும் முள்ளெலி சிற்றினம், பெரும்பாலும் வடஇந்தியாவின் பாலைவனப் பகுதியில் காணப்பட்டாலும் இவை பிற இடங்களிலும் வாழ்கிறது. வட அமெரிக்காவில் காணப்படும் ரக்கூன் போன்று, இதன் முகம் அமைந்துள்ளது. இவ்விலங்கு நீர் வளத்திற்கு அருகே, தாவர வளமுள்ள மலை, சமவெளி போன்ற இடங்களில் வாழும் இயல்புடையது ஆகும்.
# இந்திய வெளிர் முள்ளெலி

## வளரியல்பு

மண்ணில் குழிபறிக்கும் குணம் உடைய இவ்விலங்கு, சுறுசுறுப்புடன் வேகமாக இயங்கும் இயல்புடையது ஆகும். இதன் உடலின் நீளம் ~15 செ.மீ. இருக்கிறது. அவ்வுடலின் எடை ~200 - 350 கிலோகிராம் அளவுடையதாக இருக்கிறது.  
இவ்வுயிரினம் தாவர உணவுகளுடன், தவளை, தேரை, பாம்பு, தேள் போன்றவைகளையும் உண்ணும் பழக்கம் உடையனவாக இருக்கிறது. உணவு இல்லாத போது, குளிர்கால ஒடுக்கம் மூலம் தனது வளர்சிதை மாற்றங்களைக் குறைத்துக் கொண்டு, நீண்ட நாள் உயிர் வாழும் ஆற்றலைப் பெற்றிருக்கின்றது.  
- சென்னை முள்ளெலி என்ற சிற்றினம், இவ்வினத்தின் கீழ்வரும் சிற்றினமாகும். இந்த இரண்டு இனங்களுக்குமிடையே, குறைந்த வேறுபாடுகளே இருக்கின்றன. ஆனால், இவ்வினம் அழிநிலை ஆபத்தில் இல்லை என பன்னாட்டு இயற்கைப் பாதுகாப்பு அமைப்பால் ஆராய்ந்து அறிவிக்கப் பட்டுள்ளது.